b'\n_START_ARTICLE_\nModest Mussorgski\n_START_PARAGRAPH_\nModest Mussorgski (vene \xd0\x9c\xd0\xbe\xd0\xb4\xd0\xb5\xd1\x81\xd1\x82 \xd0\x9f\xd0\xb5\xd1\x82\xd1\x80\xd0\xbe\xd0\xb2\xd0\xb8\xd1\x87 \xd0\x9c\xd1\x83\xd1\x81\xd0\xbe\xd1\x80\xd0\xb3\xd1\x81\xd0\xba\xd0\xb8\xd0\xb9; 21. m\xc3\xa4rts (vkj 9 m\xc3\xa4rts) 1839 Karevo k\xc3\xbcla, Pihkva kubermang \xe2\x80\x93 28. m\xc3\xa4rts (vkj 16. m\xc3\xa4rts) 1881 Peterburi) oli vene helilooja, Mili Balakirevi, Aleksandr Borodini, C\xc3\xa9sar Cui ja Nikolai Rimski-Korsakovi k\xc3\xb5rval \xc3\xbcks V\xc3\xb5imsa r\xc3\xbchma liikmeid. _NEWLINE_Modest Mussorgski andis olulise panuse vene rahvusliku muusika arengusse. Tema veendumus oli, et kunst peab kajastama tegelikku elu. Nii p\xc3\xa4rinebki sageli tema teoste ainestik ajaloost._NEWLINE_Tema helikeel oli oma aja kohta uudne ja julge, eirates rangeid harmoonia reegleid._NEWLINE_Tema varajase surma n\xc3\xa4dal p\xc3\xa4rast 42. s\xc3\xbcnnip\xc3\xa4eva p\xc3\xb5hjustas alkoholism.'